Sacrosanctæ Dei ecclesiæ sanctisque apostolis ejus Petro et Paulo Cluniensi monasterio, quod est constructum in comitatu Matisconensi. Nos, in Dei nomine, helemosinarii et fidejussores Ascherii, ego Alda, uxor ipsius, Girbertus, frater, Stephanus, Ugo, Vuiniisus, pro remedio animæ illius, ut eam pietas Domini a cruciatibus inferorum liberare dignetur et cum electis suis in cœlestis regno consortiet, tradimus ad ipsam Dei casam aliquid ex rebus proprietatis ejus: hoc est curtile quæ de Armanno conquesivimus, cum terris, pratis, silvis, aquis aquarumque decursibus. Sunt autem ipse res in comitatu Matisconensi, in vicaria Cavaniaca, in villa Salenciaca; et faciant rectores ipsius loci quicquid voluerint post hunc diem. Si quis hanc donationem temptare conaverit, iram omnipotentis Dei incurrat, et hanathematis vinculis innodatus permaneat, et auri libram componat cui litem intulerit; et inantea firma et inviolabilis permaneat, cum stipulatione subnixa. S. Aldane, qui consensit et firmare rogavit. S. Girberti. S. Gundaldrici. S. Ugoni. S. Adtelini. S. Josberti. S. Vuiniisi. S. Rannaldi et item Josberti. Actum Cluniaco monasterio. Data per manum Adalgisi, levite, anno XIII regnante Lothario rege.